
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-15/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. szeptember 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: Tájékoztató TMRV-ről, Bérleti-üzemeltetési szerződés tervezet, Tájékoztató csatorna projektről
E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

12. napirendhez

Tárgy: Víziközmű üzemeltetése a Tiszamenti Regionális Vízművek Zrt. útján
Tisztelt Képviselő-testület!

Az ÖKOVÍZ Kft. – immár hivatalos úton is - arról tájékoztatta Önkormányzatunkat, hogy 2015. január 1-jétől nem tudja ellátni településünk vonatkozásában az ivóvíz közmű üzemeltetésének feladatait. Illetőleg hamarosan megkezdődik a csatornaközmű próbaüzeme, ami szintén szükségessé teszi az üzemeltető mielőbbi kiválasztását, és a szükséges szerződés megkötését, mégpedig a projektben részt vevő 20 település lehetőség szerinti együttműködésével.

Sülysáp Város Önkormányzatának Képviselő-testület 78/2014. (VI. 19.) ÖKT határozatával már kinyilvánította azon szándékát, hogy 2015-től a település víziközműveit (ivóvíz és szennyvíz) a Tiszamenti Regionális Vízművek Zrt. (székhelye: Szolnok, Kossuth L. út 5., cj.: 16-10-001558) útján kívánja üzemeltetni, most a részletesebb döntések meghozatalára van szükség, az üzemeltetésről, a részvényvásárlásról, valamint a Tápiómenti Területfejlesztési Társulás elnökhelyettesének felhatalmazásáról a Magyar Energetikai és Közmű-szabályozási Hivatal előtti eljárásban történő képviseletünk érdekében.
Kérem az előterjesztés és mellékletei áttanulmányozását, és a három határozati javaslat szíves elfogadását.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete a 78/2014. (VI. 19.) ÖKT határozatában foglalt döntését megerősítve a következőkről rendelkezik:

1./ Elhatározza, hogy az Önkormányzat, mint ellátásért felelős a kizárólagos tulajdonát, törzsvagyonát képező víziközművek (ivóvíz- és szennyvízközművek) működtetése (üzemeltetése, fenntartása), az ivóvíz szolgáltatás és szennyvízkezelési szolgáltatás teljesítésének szabályozása érdekében bérleti-üzemeltetési szerződést köt 2029.12.31.-ig terjedő határozott időtartamra a Magyar Állam többségi tulajdonában lévő, ivóvíz- és szennyvíz-szolgáltatás céljára, a víziközművek működtetésére létrehozott Tiszamenti Regionális Vízművek Zártkörűen Működő Részvénytársaság (székhely: Szolnok, Kossuth Lajos út 5., cégjegyzékszáma: Cg. 16-10-001558, adószáma: 11265832-2-16) víziközmű szolgáltatóval a jelen határozat mellékletét képező bérleti-üzemeltetési szerződésben szabályozott részletes feltételekkel Az üzemeltetési tevékenység kezdő napja: 2015.01.01.
2./ Rögzíti, hogy a Tiszamenti Regionális Vízművek Zrt.-hez történő csatlakozás indoka, hogy a Magyar Energetikai és Közmű-szabályozási Hivatal közérdekű üzemeltetőként jelölte ki a Tiszamenti Regionális Vízművek Zrt.-t Nagykáta és Tápiószecső településeken, melyek a Tápiómenti Területfejlesztési Társulás tagjai, továbbá, hogy a Tiszamenti Regionális Vízművek Zrt. a Tápiómenti Területfejlesztési Társulás tagjai közül további 4 településsel üzemeltetési szerződést kötött, mely alapján az üzemeltetés már megkezdődött.

3./ Rögzíti, hogy a Nagykátán, 2011. május 11. napján aláírt támogatási szerződés alapján a KEOP-1.2.0/2F/09-2009-0021 számú, „Tápió-menti régió szennyvízelvezetése és szennyvíztisztítása” tárgyú pályázatban a   Tápiómenti Területfejlesztési Társulás kedvezményezett, melynek tagja Sülysáp Város Önkormányzata is.   A pályázat alapján a Társulásban résztvevő településeken létrejövő közművagyon üzemeltetését egy szolgáltatónak kell ellátnia.
4./ Felkéri és felhatalmazza a polgármestert, hogy a Tiszamenti Regionális Vízművek Zrt. által kibocsátott 1 db 10.000.- Ft névértékű részvény megvásárlását követően a Tiszamenti Regionális Vízművek Zrt.-vel a bérleti-üzemeltetési szerződést a határozat mellékletét képező tartalommal megkösse.
Felelős: polgármester

Határidő: 1-3./ azonnal; 4./ 2014. december 31.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete 
1./ A víziközmű-szolgáltatásról szóló 2011.évi CCDC. törvény 16.  § (6) bekezdésében rögzített feltételnek megfelelően a Tiszamenti Regionális Vízművek Zrt. által kibocsátott 1 db, 10.000.- Ft névértékű részvényének a Magyar Nemzeti Vagyonkezelő Zrt.-től történő megvásárlásáról dönt, az általa meghatározott vételáron, tekintettel arra, hogy a törzsrészvény megvásárlásával ugyanazon törvény 29. § (1) bekezdésében foglaltak alapján versenyeztetési eljárás lefolytatása nélkül köthető meg a Sülysáp Város Önkormányzata tulajdonában lévő víziközmű-vagyon tekintetében a bérleti-üzemeltetési szerződés.
2./ Felhatalmazza a polgármestert az adásvételi szerződés megkötésére, aláírására, a vételár kiegyenlítésére.
Felelős: polgármester

Határidő: 1./ azonnal; 4./ 2014. december 31.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete felhatalmazza Tóth Jánost, a Tápiómenti Területfejlesztési Társulás elnökhelyettesét, hogy a KEOP-1.2.0/2F/09-2009-0021 számú, „Tápió-menti régió szennyvízelvezetése és szennyvíztisztítása" tárgyú pályázat megvalósítása során létrejött szennyvíz közmű vagyon (szennyvízhálózat) üzemeltetéséhez szükséges szolgáltatási díj (szennyvíz gyűjtése és szállítása) megállapítása tárgyában a Magyar Energetikai és Közmű-szabályozási Hivatalnál Sülysáp Város Önkormányzata nevében teljes jogkörrel eljárjon.

Felelős: polgármester

Határidő: azonnal
Sülysáp, 2014. szeptember 11.

Horinka László s.k.

